Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Az 1996. évi XXI. törvény és az Országos Területfejlesztési Koncepció 1998-as elfogadása óta
Paragraph Index: 3214

9. Egészségpolitika Az egészségi állapot, mint a humán erõforrás meghatározó eleme, elsõsorban a területi versenyképesség növeléséhez járulhat hozzá, és pozitívan hat az elmaradott térségek felzárkózási esélyeire. A területi elvek érvényesülése az egészségpolitikában a területi felzárkózást is segíti, ugyanakkor ez a hatás kölcsönös, hiszen a kimagasló társadalmi-területi különbségek önmagukban is egészségrontó hatásúak. Az egészségi állapot területi alakulása összhangban van a területi fejlettségi szinttel, így az urbanizáltabb területeken az egészségi állapot kedvezõbb képet mutat, ugyanakkor a nagyvárosokban egyre nagyobb veszélyt jelentenek az urbanizációból adódó környezeti ártalmak, mindenekelõtt az egyre növekvõ levegõ- és zajszennyezés. A legalacsonyabb státuszú, alacsony jövedelemszintû területek népessége egészségi állapotukat tekintve is kedvezõtlenebb helyzetben van. Az egészségi állapot összefüggésben van a népesség korösszetételével is, ezért az öregedõ térségekben az egészségügyi ellátórendszer iránti igény is fokozottan jelentkezik. Az egészségpolitikában különösen fontos, hogy a problémák az emberekhez legközelebbi szinten, hatékonyan kerüljenek megoldásra. A szolgáltatások szervezését a településhálózat mentén, a kistérségi különbségek mérséklésére irányuló fejlesztéseket regionális szinten célszerû koordinálni. Alapvetõen egyes koordinációs feladatoknak kell országos hatáskörben maradnia, mint az egységes informatikai rendszer felügyelete, illetve a népegészségügyi programok kidolgozása és koordinációja, valamint az országos intézetek fejlesztése. – Az egészségi állapot javításában a legfontosabb a megelõzés erõsítése. Ennek érdekében alapvetõ fontosságú egyrészt az egészséges, mozgásgazdag életmód feltételrendszerének, szükséges infrastruktúrájának, másrészt a jól mûködõ, korszerû egészségügyi alapellátásnak az elérhetõsége. Ezért fontos a háziorvosokkal, valamint nem-orvos szakemberekkel való ellátottság javítása a külsõ és belsõ perifériákon, elmaradott térségekben, különösen a magas arányú cigány népességgel rendelkezõ és tanyás térségekben. Az egészséges életmódra nevelés kulcsfontosságú, melyhez szükséges a több ágazatot (oktatás, mûvelõdés, szociális ágazat, stb.) átfogó helyi együttmûködések ösztönzése. Kis- és mikrotérségi szinten szükséges olyan többcélú kistérségi közösségi központok kialakítása, amelyek a helyi szükségletekhez igazodva alap- és szükség esetén felvilágosító, tanácsadó és egészségfejlesztõ szolgáltatásokkal segíthetik a megelõzést. Lehetõséget nyújtanak továbbá a helyi problémák komplex megoldásában, a humán szakterületek közötti szorosabb együttmûködésben a megelõzés (pl. családvédelem, oktatás), a rehabilitáció, a szociális alapellátás továbbfejlesztése (pl. fogyatékos emberek önálló életvitelének segítése) területén. – A szakorvosi ellátás színvonalának növelése mellett javítani kell annak kisebb településekrõl történõ elérhetõségét is, melyet segíthet szakorvosi szûrõbuszok üzemeltetése, különösen az öregedõ térségekben, ellátatlan aprófalvakban, tanyás térségekben, magas arányú cigány népességgel rendelkezõ területeken. – A területi esélyegyenlõség szempontjából kiemelkedõen fontos a sürgõsségi ellátás elérhetõségének kiegyensúlyozott térszerkezetben történõ fejlesztése, a mentõhálózat sûrûségének javítása a rossz elérhetõségû területeken. – Regionális szinten elérendõ cél a progresszivitási szintekhez igazodó, korszerû egészségügyi struktúra kialakítására és befogadására alkalmas feltételrendszer megteremtése, amely a lakossági ellátás szükségletei teljes skálájának biztosítására lehetõséget ad. A fejlesztési pólusok esetében az egészségügyi ellátórendszer és az egészségipar komplex, egymásra épülõ fejlesztésének összehangolt tervezése szükséges. – Szükséges régiónként olyan centrumok kialakítása, amelyek igen magas technológiai színvonalú szolgáltatásokat, korszerû diagnosztikai eljárásokat és ellátási formákat tehetnek elérhetõvé minden régióban. Ezeket a magas színvonalú regionális központokat a területi szükségletekhez igazodó területi általános és szakkórházak egészíthetik ki.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes